Sven Mikser

Sven Mikser (sündinud 8. novembril 1973 Tartus) on Eesti poliitik, Euroopa parlamendi liige (alates 2019) ja endine kaitse- ja välisminister. Ta on olnud IX, X, XI, XII ja XIII Riigikogu liige. Aastatel 2010–2015 oli ta Sotsiaaldemokraatliku Erakonna esimees.

Haridus
1992. aastal lõpetas Mikser kuldmedaliga Paide 1. Keskkooli ning 1996. aastal Tartu Ülikooli inglise keele ja kirjanduse erialal.

Sportlase ja sporditegelasena
Mikser sai Eesti meistrivõistlustel kolmikhüppes noorteklassis kolm pronksmedalit ja täiskasvanuna sisevõistlustel ühe hõbemedali.

Mikser on olnud Eesti Kergejõustikuliidu president (2005–2006) ja juhatuse liige (2007. aastani).

Töökohad
1996–1999 Tartu Ülikooli germaani-romaani filoloogia osakonna assistent
1998–1999 Eesti Keskerakonna poliitiline sekretär 
1999–2002 IX Riigikogu liige  
2002–2003 kaitseminister 
2003–2007 X Riigikogu liige 
2007–2011 XI Riigikogu liige
2011–2014 XII Riigikogu liige
2014–2015 kaitseminister
2015–2016 XIII Riigikogu liige
2016–2019 välisminister
2019–... Euroopa Parlamendi liige

Poliitiline tegevus
pisi|vasakul|Sven Mikser parlamendierakondade juhtide väitlusel 2014. aastal
Sven Mikser kuulus aastatel 1995–2004 Eesti Keskerakonda. Aastatel 1998–1999 oli ta Eesti Keskerakonna Noortekogu esimees ja Keskerakonna poliitiline sekretär.

Alates 2005. aastast kuulub ta Sotsiaaldemokraatlikku Erakonda, on olnud 16. oktoobrist 2010 kuni 30. maini 2015 erakonna esimees.

Mikseri juhtimisel saavutas Sotsiaaldemokraatlik Erakond 2011. aasta Riigikogu valimistel läbi aegade parima tulemuse. Sotsiaaldemokraatide poolt hääletas 17,1 protsenti valijatest, mis andis 19 mandaati Riigikogus. Mikser ise kandideeris Järva ja Viljandi maakonnas ning kogus 7431 toetushäält.

2013. aasta kohalike omavalitsuste valimiste eel teatas Mikser algul, et parlamendierakondade juhid ei peaks kohalikest valimistest osa võtma. Hiljem otsustas ta siiski kandideerida Lasnamäel, põhjendades seda Marju Lauristini sooviga. Ka Lauristin oli varem teatanud, et ei kandideeri, ent lõpuks ikkagi kandideeris Tartus.

Ta teatas 30. mai 2015 sotsiaaldemokraatide üldkogul, et ei kandideeri Jevgeni Ossinovski vastu esimeheks.

2019. aastast on ta Euroopa Parlamendi liige.

Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 663 häält ning ei osutunud valituks.

Ta kandideeris 2024. aasta Euroopa Parlamendi valimistel, kogus 9998 häält ning osutus valituks.Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html

Ta kandideeris 2025. aasta kohaliku omavalitsuse volikogude valimistel Kristiine linnaosas, kogus 1338 häält ning osutus valituks.

Riigikogus
1999–2014 Riigikogu IX, X, XI ja XII koosseisu liige
2003–2005 Riigikaitsekomisjoni esimees 
2003–2014 NATO Parlamentaarse Assamblee Eesti delegatsioonis
16. märtsil 2005 esitas Mikser Riigikogule justiitsministri Ken-Marti Vaheri umbusaldamise avalduse, mille vastuhäälteta läbimineku järel astus Juhan Partsi valitsus ametist tagasi.
2007–2011 Väliskomisjoni esimees
2008–2010 NATO Parlamentaarse Assamblee asepresident
2011–2014 Riigikogu Sotsiaaldemokraatliku Erakonna fraktsiooni esimees ja Väliskomisjoni liige

Valitsuses
pisi|Sven Mikser Balti riikide kaitseministrite ühisvisiidil Pentagoni 2002. aastal
2002–2003 oli Mikser, tollal Keskerakonna liige, Siim Kallase valitsuse kaitseminister.
26. märtsist 2014 kuni 14. septembrini 2015 Eesti kaitseminister.

Liikmesus muudes ühendustes
NATO Parlamentaarse Assamblee transatlantilise kaitse- ja julgeolekualase koostöö allkomitee esimees 
Tartu Ülikooli kuratoorium

Artikleid
"Kuidas Eestit kaitsta" Eesti Päevaleht, 22. aprill 2002
"Uuel juhil lasub ääretu vastutus" Maaleht, 30. oktoober 2008
"Sõjaka rahuõhutaja kõverpeeglid" Sirp, 13. märts 2009
"Palestiina versus Iisrael: ühe konflikti lühilugu" Diplomaatia, august 2010
"Minu õppetunnid" Director, juuni 2011
"Et kriis ei läheks raisku". Diplomaatia, 25. aprill 2014

 Tunnustus 
 2023 – Kirjanike Liidu romaanivõistluse peapreemia ning Emakeele Sihtasutuse keele- ja stiilipreemia (romaani "Vareda" eest)"Kirjanike liidu romaanivõistluse peapreemia pälvis Sven Mikser" ERR, 16. juuni 2023.

 Isiklikku 
pisi|Sven Mikser 2022. aasta Arvamusfestivalil
Sven Mikseri elukaaslane on Eesti Keele Instituudi vanemterminoloog Mari Vaus.

Viited

Kirjandus
 Mai Vöörmann "Mikser tahab olla Mikser". Luup 13/1999

Välislingid

Sven Mikseri sporditulemused
Riigikogu
Merike Teder "Sven Mikser: viha õhutavatel üleskutsetel ei ole mingit õigustust" Postimees, 9. juuni 2013
Kristjan Pihl "Sven Mikser – komeedina poliitikasse" Universitas Tartuensis, 2010
 Ott Ummelas. Russian ‘Provocation’ Risk Irks Estonia Amid U.S. Transition, Bloomberg News, 1. detsember 2016 (inglise keeles)
 Toomas Sildam "Sven Mikser: mul ei ole Jüri Ratasest kahju, olen temas pettunud" ERR, 15. juuni 2020

Kategooria:Eesti kaitseministrid
Kategooria:X Riigikogu liikmed
Kategooria:XI Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:Eestist valitud Euroopa Parlamendi liikmed
Kategooria:Eesti Keskerakonna poliitikud
Kategooria:Sotsiaaldemokraatliku Erakonna poliitikud
Kategooria:Tartu Ülikooli filosoofiateaduskonna vilistlased‎
Kategooria:Kolme Tähe ordeni kavalerid
Kategooria:Eesti kirjanikud
Kategooria:Sündinud 1973